
PROIECT- PLAN SELECȚIE – COMPONENTA INIȚIALĂ, elaborat în cadrul procedurii de selecție și nominalizare a membrilor Consiliului de Administrație al S.C. Eco Management Maramureș S.R.L 















Capitolul 1. Despre Planul de Selecție – Componenta Inițială

Componenta inițială a planului de selecție este definită la Art.1 alin.(1), pct.4 al Capitolului 1 din Anexa nr.1 la H.G. nr. 639/2023 și reprezintă un document de lucru care se întocmește de către Autoritatea Publică Tutelară, în termen de 10 zile de la data declanșării procedurii de selecție și cuprinde, fără a se limita la acestea, Scrisoarea de așteptări, aspectele-cheie ale procedurii, calendarul, părțile responsabile și rolurile acestora, riscurile identificate, documentele ce trebuie depuse până la numirea administratorilor.
Prezenta componentă inițială a planului de selecție este întocmită cu scopul selecției unui număr de 3 (trei) Administratori ai S.C Eco Management Maramureș S.R.L, pentru un mandat de 4 (ani), cu respectarea prevederilor O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și ale H.G.nr.639/2023 pentru aprobarea normelor metodologice de aplicare a O.U.G. nr. 109/2011 privind guvernanța corporativă a întreprinderilor publice.
[bookmark: _Toc221181275][bookmark: _GoBack]Capitolul 2. Principii

Întocmirea componentei inițiale a Planului de Selecție s-a realizat cu claritate pentru a putea fi determinate toate aspectele cheie ale procedurii de selecție, în concordanță cu prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și ale normelor metodologice aprobate prin H.G. nr.639/2023.

Planul de Selecție a fost astfel întocmit încât procedura de recrutare și selecție să se realizeze cu respectarea dreptului la liberă competiție, echitate și egalitate de șanse, nediscriminare, transparență, tratament egal și asumarea răspunderii.

Capitolul 3. Calendarul, părțile responsabile și rolurile acestora 

	Activitatea
	Responsabil
	Termen
	Livrabil
	Observații

	Notificare AMEPIP cu privire la necesitatea declanșării procedurii de selecție a administratorilor
	APT
	29.09.2026
	Adresă de notificare către AMEPIP
	Conform prevederilor art. 3, alin. (2) din Anexa nr. 1 la H.G. nr. 639/2023

	Declanșarea procedurii de selecție a administratorilor 

	AGA

	09.10.2026
	Hotărârea AGA nr.10/09.10.2026
	Conform prevederilor art. 3, alin. (1), lit. b) din Anexa nr. 1 la H.G. 639/2023

	Notificarea AMEPIP cu privire la declanşarea procedurii de selecţie

	APT
	13.10.2026
	Adresa APT către AMEPIP
	Conform prevederilor art.3, alin. (3) din Anexa nr. 1 la H.G. nr. 639/2023

	Elaborarea și publicarea proiectului componentei inițiale a planului de selecție
	APT
	În termen de 15 zile de declanșarea procedurii
	
	Conform prevederilor art.5, alin. (1) și (3) din Anexa nr. 1 la H.G. nr. 639/2023

	Elaborare Scrisoare de așteptări ca parte din componenta inițială a planului de selecție
	APT prin structura de guvernanță corporativă în consultare cu structurile de specialitate din cadrul APT și cu organele de administrare ale societății
	În termen de 15 zile de declanșarea procedurii
	
	Conform prevederilor Art.1, alin.(1) din Anexa 1b la H.G. nr. 639 /2023

	Formularea de propuneri de modificare și completare a proiectului componentei inițiale a planului de selecție
	Asociații
	În termen de 5 zile de la data publicării
	
	Conform prevederilor Art.5, alin.(3) din Anexa 1 la H.G. nr. 639 /2023

	Aprobare  Componenta inițială a planului de selecție
	APT
	În termen de 10 zile după parcurgerea etapelor anterioare
	Hotărâre Consiliu Județean
	Conform prevederilor Art.5, alin.(6) din Anexa 1 la H.G. nr. 639 /2023

	Înființare comisie selecție și nominalizare
	APT
	
	Hotărâre Consiliu Județean
	Conform prevederilor art.4^9, alin.3  din OUG 109/2011

	Contractarea expertului independent
	Autoritatea Publică Tutelară
	
	Contract prestări servicii
	Conform prevederilor art. 6 din Anexa nr. 1 la H.G. nr. 639/2023

	Constituire Comisie de selecție și nominalizare
	Conducătorul autorității publice tutelare
	
	Dispoziție Președinte CJ
	Conform prevederilor art.4, alin.2 din Anexa 1 la H.G. nr. 639/2023

	Elaborarea și publicarea proiectului componentei integrale  a planului de selecție
	Comisia de selecție și nominalizare
	În termen de 10 zile de la constituirea comisiei de selecție și nominalizare
	
	Conform prevederilor art.10, alin.1 și 2 din Anexa 1 la H.G. nr. 639/2023

	Formularea de propuneri de modificare și completare a componentei integrale a planului de selecție
	Asociații
	În termen de 5 zile de la data publicării
	
	Conform prevederilor art.10, alin.3 din Anexa 1 la H.G. nr. 639/2023

	Aprobare  Componenta integrală a planului de selecție
	APT
	
	Hotărâre Consiliu Județean
	Conform prevederilor art.10, alin.4 din Anexa 1 la  H.G. nr. 639/2023

	Publicarea anunțului privind selecția membrilor consiliului
	APT/Președinte CA
	Cu cel puțin 30 de zile înainte de data limită pentru depunerea candidaturilor specificată în anunț
	
	Conform prevederilor art.19, alin.(2) – (3) din Anexa 1 la H.G. nr. 639/2023

	Depunerea dosarelor de candidatură
	Candidați
	În termen de 30 de zile de la data publicării anunțului
	
	Conform prevederilor art.20, alin.(1) din Anexa 1 la H.G. nr. 639/2023

	Transmiterea dosarelor de candidatură către AMEPIP în vederea emiterii avizului conform
	Comisia de selecție și nominalizare
	În termen de 2 zile de la data limită pentru depunerea candidaturilor
	
	Conform prevederilor art.4^5, alin.(3) din OUG 109/2011

	Solicitare de clarificări candidaților, în scris, privitoare la candidatură – dacă este cazul
	Comisia de selecție și nominalizare
	În termen de 2 zile de la etapa anterioară
	
	Conform prevederilor art.20, alin.(2) din Anexa 1 la H.G. nr. 639/2023

	Alcătuire listă lungă
	Comisia de selecție și nominalizare
	În termen de maxim 5 zile lucrătoare de la etapa anterioară
	
	Conform prevederilor art.20, alin.(4) din Anexa 1 la H.G. nr. 639/2023

	Informare în scris a candidaților respinși de pe lista lungă
	Comisia de selecție și nominalizare
	În termen de maxim 5 zile lucrătoare de la data adoptării deciziei de respingere 
	
	Conform prevederilor art.20, alin.(3) din Anexa 1 la H.G. nr. 639/2023

	Analiza informațiilor din dosarele de candidatură rămase pe lista lungă și alocarea punctajului conform grilei de evaluare pentru fiecare criteriu din cadrul profilului consiliului și solicitarea de informații suplimentare, dacă este necesar
	Comisia de selecție și nominalizare
	
	
	Conform prevederilor art.21 din Anexa 1 la H.G. nr.639/2023

	Realizarea listei scurte
	Comisia de selecție și nominalizare
	
	
	Conform prevederilor art.22, alin.(1) din Anexa 1 la H.G. nr. 639/2023

	Depunerea declaratiei de intenție a candidaților din lista scurtă la autoritatea publică tutelară
	Candidații din lista scurtă
	În termen de 15 zile de la data  informării candidaților
	
	Conform prevederilor art.22, alin.(2) din Anexa 1 la H.G. nr. 639/2023

	Analiza declarației de intenție și integrarea rezultatelor în evaluarea candidatului
	Comisia de selecție și nominalizare
	
	
	Conform prevederilor art.22, alin.(3) din Anexa 1 la H.G. nr. 639/2023

	Selecția finală a candidaților pe baza de interviu (în baza planului de interviu)
	Comisia de selecție și nominalizare
	
	
	Conform prevederilor art.22, alin.(4) din Anexa 1 la H.G. nr. 639/2023

	Întocmirea clasamentului candidaților și a raportului final
	Comisia de selecție și nominalizare
	
	
	Conform prevederilor art.22, alin.(6) din Anexa 1 la H.G. nr. 639/2023

	Transmiterea Raportului final la AMEPIP și la conducătorul APT
	Comisia de selecție și nominalizare
	
	HCJ mandat AGA pentru propunerea de membri in consiliul de administratie al societatii
	Conform prevederilor art.22, alin.(8), lit.c din Anexa 1 la H.G. nr. 639/2023

	Publicare raport final pe pagina de internet a APT, a regiei autonome și a AMEPIP
	APT/SRL/
AMEPIP
	La data publicării
	
	Conform prevederilor art.22, alin.(9) din Anexa 1 la H.G. nr. 639/2023

	Numirea administratorilor
	AGA
	În maximum 10 zile de la data comunicării raportului final
	Hotărâre AGA
	Conform prevederilor art.22, alin.(10) și (11) din Anexa 1 la H.G. nr. 639/2023



[bookmark: _Toc221181276][bookmark: _Toc182385515]Capitolul 4. Lista riscurilor posibile și a măsurilor ce vor fi luate pentru diminuarea acestor riscuri, asigurându-se că drepturile acționarilor sunt respectate și că interesele întreprinderii publice sunt asigurate

Prin modul de structurare a activităților proiectului, prin modul în care sunt alocate sarcinile și se concepe procedura de raportare, de evaluare și de validare a livrabilelor proiectului, se poate afirma că acest proiect poate fi „risk-proof”, totuși există riscuri inerente, pe care le-am identificat, le-am evaluat și am cautat soluții de minimizare a posibilității lor de apariție și a impactului lor asupra proiectului.
Toate acestea sunt prezentate în Planul de Management al Riscurilor prezentat în continuare:

	[bookmark: _Hlk176523349]Risc identificat
	Impact
	Probabilitate apariție
	Observații

	Criza de timp/ neîncadrare în termenele prevăzute de legislație
	moderat
	medie
	- alocarea unor rezerve de timp pentru fiecare activitate și pentru fiecare etapă a procedurii; 
- pregătirea din timp a documentelor;
- stabilirea atribuțiilor fiecărui membru al CSN.

	Întârzieri în derularea procedurii de selecție
	moderat
	medie
	- respectarea strictă a etapelor planificate în derularea procedurii de selecție;
- îndeplinirea de către toți membrii CSN, cu celeritate, a atribuțiilor stabilite.

	Număr mic de candidați care aplică
	moderat
	medie
	-publicitate adecvată,  adăugarea de canale noi pe care să se transmită mesajele campaniei de recrutare și selecție; 
- abordarea directă cu metode de head-hunting a țintelor identificate cu ajutorul celorlalți candidați.

	Abandon al procesului de selecție din partea candidaților din lista scurtă/nominalizați
	mare
	medie
	- asigurarea unui flux inițial de candidați suficient de mare pentru a permite ca în Lista scurtă să se afle un număr suficient de candidați acceptați;
- scurtarea la minim posibil a perioadei de decizie de acceptare a unui candidat; 
- conștientizarea candidatului cu privire la derularea procedurii; 
- clarificarea, pe cît posibil, a întrebărilor/problemelor ridicate de candidat legate de ocuparea postului.

	Contestarea hotărârii APT la instanța de contencios administrativ (art. 29, alin. (6) din O.U.G. 109/2011)
	mare
	medie
	Candidații nemulțumiți pot contesta rezultatul obținut prin depunerea de contestații la instanța de contencios administrativ, în termen de 15 zile de la data comunicării APT




[bookmark: _Toc221181277][bookmark: _Toc182385513]Capitolul 5. Lista detaliată a documentelor necesare în vederea depunerii candidaturii, în funcție de etapele procedurii de selecție administratorilor

Pentru a participa la procesul de selecţie pentru postul de membru în Consiliul de Administrație al S.C Eco Management Maramureș SRL, candidaţii trebuie să depună un dosar de candidatură, care va trebui să conţină următoarele documente:

1. Opis documente (numai în dosarul pe suport de hârtie);
1. Curriculum vitae tehnoredactat, datat şi semnat care va include informaţii detaliate privind activitatea anterioară şi cea desfăşurată în prezent, cu intervale de timp pentru fiecare formă exercitată, inclusiv denumirea angajatorilor şi natura activităţilor desfăşurate de aceştia, funcţiile deţinute, cu evidenţierea acelor activităţi care se înscriu în sfera funcţiei pentru care candidează, precum şi alte informaţii relevante legate de entităţile în care persoana fizică a deţinut sau deţine responsabilităţi de conducere. Informaţiile cuprinse în curriculum vitae trebuie să fie relevante din perspectiva nivelului de cunoştinţe, aptitudini şi experienţă pe care persoana respectivă le deţine; 
1. Adeverință medicală emisă de medicul de familie, in termenul de valabilitate;
1. Certificatul de cazier judiciar, in termenul de valabilitate;
1. Certificatul de cazier fiscal, în termenul de valabilitate
1. Copii:
0. Copia actului de identitate;
0. Copia certificatului de căsătorie sau a altor acte, doar în cazul în care numele de pe actele depuse este diferit de cel de pe actul de identitate;
0. Copia diplomei de licenţă sau echivalentă;
0. Copii ale diplomelor de absolvire a alor cicluri de studii universitare (dacă este cazul) – alte programe de licență, programe de master, doctorat, MBA. Nu se vor transmite copii ale diplomelor sau ale certificatelor de participare la programe de formare de scurtă durată;
0. Copii ale documentelor care dovedesc experiența profesională cerută – de exemplu extras Reges/Revisal, copie carnet de muncă, dacă este cazul, contracte de mandat/management, adeverințe eliberate de angajatori, certificat constatator eliberat de ONRC, documente din care să reiasă rezultatele economico-financiare ale întreprinderilor în care candidatul și-a exercitat  mandatul de administrator sau de director, documente din care să reiasă ca este autorizat ca auditor financiar și înregistrat în Registrul public electronic de către autoritatea competentă din România, din alt stat membru, din  Spațiul Economic European sau din Elveția sau ca deține experiență de cel  puțin 3 ani în audit statutar dobândită prin participarea la misiuni de audit  statutar în România sau în cadrul comitetelor de audit formate la nivelul  consiliilor de administrație/supraveghere ale unor societăți/entități de interes public (daca este cazul), alte documente însușite prin semnătură și ștampilă de emitent care să ateste contribuția directă a candidatului la îmbunătățirea performanțelor financiare ale societăților pe care le-a administrat/ condus, dovada înscrierii în corpul administratorilor independenți (dacă este cazul), etc.
1. Formulare:
1. F1 - Cererea de înscriere;
1. F2 - Declarație pe propria răspundere privind conformitatea documentelor şi informațiilor prezentate în dosar.
1. F3 - Acordul cu privire la obținerea de date în vederea verificării informațiilor.
1. F4 - Consimțământ de prelucrare a datelor cu caracter personal.
1. F5 - Declarația de interese

Candidații selectați pe lista scurtă vor depune, ulterior, Declarația de Intenție









Anexă la Planul de selecție – Componenta inițială

SCRISOARE DE AȘTEPTĂRI
privind evoluția și performanțele așteptate de la organele de administrare și conducere ale societății ECO MANAGEMENT MARAMUREȘ S.R.L.
Perioada 2026–2030
1. Considerații generale
Prezenta Scrisoare de așteptări este elaborată de Consiliul Județean Maramureș, în calitate de autoritate publică tutelară, în conformitate cu prevederile Ordonanței de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, precum și ale Hotărârii Guvernului nr. 639/2023 pentru aprobarea Normelor metodologice pentru stabilirea criteriilor de selecție a membrilor consiliilor de administrație/supraveghere ale întreprinderilor publice, cu modificările și completările ulterioare.
Scrisoarea de așteptări stabilește performanțele așteptate de la organele de administrare și conducere ale ECO MANAGEMENT MARAMUREȘ S.R.L., precum și obiectivele societății care vor sta la baza elaborării profilului consiliului și al candidaților, a declarațiilor de intenție, a planului de administrare și a indicatorilor-cheie de performanță.
Perioada de referință a prezentei scrisori este 2026–2030.
2. Date generale privind societatea
Denumire: ECO MANAGEMENT MARAMUREȘ S.R.L.
Forma juridică: societate cu răspundere limitată.
Asociați:
UAT Județul Maramureș, prin Consiliul Județean Maramureș – 95%;
UAT Municipiul Baia Mare, prin Consiliul Local al Municipiului Baia Mare – 5%.
Capital social: 3.000.000 lei, împărțit în 10.000 de părți sociale, cu valoarea nominală de 300 lei fiecare.
Participarea la beneficii și pierderi este de 95% pentru UAT Județul Maramureș și 5% pentru UAT Municipiul Baia Mare.
Societatea a fost constituită prin asocierea celor două unități administrativ-teritoriale în vederea înființării ECO MANAGEMENT MARAMUREȘ S.R.L. și desfășurării activităților aferente scopului pentru care a fost constituită.
3. Sinteza strategiei guvernamentale și/sau locale în domeniul în care acționează societatea
Activitatea ECO MANAGEMENT MARAMUREȘ S.R.L. se înscrie în domeniul serviciilor comunitare de utilități publice și al serviciului de salubrizare, cu respectarea cadrului legislativ aplicabil, inclusiv a prevederilor Legii nr. 51/2006 privind serviciile comunitare de utilități publice și ale Legii nr. 101/2006 a serviciului de salubrizare a localităților.
Societatea va contribui, în limita obiectului său de activitate, la realizarea obiectivelor autorităților administrației publice locale privind:
asigurarea unui sistem eficient și sustenabil de gestionare a deșeurilor;
protejarea mediului și reducerea impactului activităților de gestionare a deșeurilor asupra mediului;
utilizarea eficientă a infrastructurii și resurselor disponibile;
respectarea principiilor economiei circulare;
creșterea eficienței operaționale;
respectarea cerințelor legale și de reglementare în domeniu;
asigurarea continuității și calității serviciilor publice aferente activității societății.
Administratorii vor urmări corelarea strategiei societății cu documentele de planificare și strategiile aplicabile la nivel județean, național și european în domeniul gestionării deșeurilor.
4. Viziunea autorității publice tutelare și a asociaților
Viziunea Consiliului Județean Maramureș, în calitate de asociat majoritar, precum și a UAT Municipiul Baia Mare, este ca ECO MANAGEMENT MARAMUREȘ S.R.L. să se dezvolte ca o societate publică eficientă, sustenabilă, responsabilă și transparentă, capabilă să își îndeplinească în mod corespunzător rolul pentru care a fost înființată.
Se așteaptă ca societatea:
să își dezvolte capacitatea operațională;
să utilizeze eficient patrimoniul și resursele puse la dispoziție;
să asigure sustenabilitatea financiară a activității;
să respecte integral legislația aplicabilă;
să contribuie la realizarea obiectivelor privind gestionarea deșeurilor;
să dezvolte o cultură organizațională bazată pe profesionalism, integritate și responsabilitate;
să asigure transparența activității și informarea corespunzătoare a asociaților și autorității publice tutelare.
5. Misiunea societății
Misiunea ECO MANAGEMENT MARAMUREȘ S.R.L. este de a desfășura, în condițiile legii și ale actului constitutiv, activitățile aferente obiectului său de activitate, contribuind la realizarea interesului public pentru care societatea a fost înființată.
Societatea trebuie să urmărească îndeplinirea obiectivelor de interes public concomitent cu asigurarea unei administrări economice eficiente și responsabile și cu menținerea capacității sale de funcționare și dezvoltare.
6. Încadrarea societății
Având în vedere scopul pentru care a fost constituită și natura activităților sale, ECO MANAGEMENT MARAMUREȘ S.R.L. se încadrează în categoria întreprinderilor publice care desfășoară activități în scopul prestării unui serviciu public.
Administratorii vor avea în vedere particularitățile acestei categorii de întreprindere publică, respectiv necesitatea corelării obiectivelor economice ale societății cu obiectivele de interes public stabilite de autoritățile administrației publice locale.
7. Obiective generale și specifice
7.1. Operaționalizarea și consolidarea societății
organizarea eficientă a activității societății;
implementarea structurilor organizatorice necesare;
asigurarea resurselor umane, tehnice și financiare necesare;
elaborarea și aplicarea procedurilor interne;
dezvoltarea capacității administrative și operaționale;
obținerea și menținerea tuturor autorizațiilor, avizelor și acordurilor necesare.
7.2. Asigurarea sustenabilității financiare
realizarea veniturilor prevăzute în bugetele aprobate;
menținerea echilibrului financiar;
fundamentarea realistă a cheltuielilor;
controlul costurilor;
evitarea acumulării de obligații restante;
gestionarea eficientă a creanțelor;
utilizarea prudentă a resurselor financiare;
asigurarea capacității societății de a-și îndeplini obligațiile financiare.
7.3. Creșterea eficienței operaționale
utilizarea eficientă a resurselor;
creșterea productivității muncii;
reducerea costurilor nejustificate;
îmbunătățirea proceselor operaționale;
utilizarea eficientă a infrastructurii și echipamentelor;
monitorizarea permanentă a rezultatelor activității.
7.4. Gestionarea și dezvoltarea infrastructurii
administrarea eficientă a bunurilor și activelor societății;
întreținerea corespunzătoare a infrastructurii;
prevenirea degradării patrimoniului;
identificarea necesarului de investiții;
prioritizarea investițiilor în funcție de necesitate, oportunitate și impact;
asigurarea unui raport corespunzător între costurile investițiilor și rezultatele preconizate.
7.5. Protecția mediului
respectarea legislației de mediu;
prevenirea și reducerea impactului negativ asupra mediului;
monitorizarea riscurilor de mediu;
gestionarea corespunzătoare a deșeurilor;
promovarea principiilor economiei circulare;
creșterea gradului de valorificare a resurselor, în măsura posibilităților tehnice și economice.
8. Așteptări privind politica de investiții
Politica de investiții va fi orientată către dezvoltarea și modernizarea capacităților necesare desfășurării activității societății.
fundamentate tehnic și economic;
corelate cu obiectivele societății;
corelate cu capacitatea financiară de susținere;
orientate către creșterea eficienței;
orientate către respectarea cerințelor de mediu;
prioritizate în funcție de necesitățile reale ale societății.
Administratorii vor identifica, de asemenea, oportunități de finanțare din fonduri europene, fonduri naționale și alte surse legal disponibile.
9. Așteptări privind politica de dividende/vărsăminte
Politica de repartizare a profitului net va urmări realizarea unui echilibru între interesele asociaților și necesitatea asigurării resurselor financiare necesare dezvoltării societății.
Propunerile privind repartizarea profitului vor fi fundamentate prin raportare la:
necesarul de investiții;
necesarul de capital de lucru;
obligațiile financiare ale societății;
capacitatea de finanțare;
necesitatea menținerii echilibrului financiar;
prevederile legale aplicabile întreprinderilor publice.
10. Așteptări privind comunicarea cu autoritatea publică tutelară și asociații
comunicarea transparentă și profesionistă cu autoritatea publică tutelară și asociații;
transmiterea la termen a raportărilor prevăzute de lege;
informarea promptă cu privire la riscurile și problemele semnificative;
prezentarea periodică a gradului de realizare a obiectivelor;
furnizarea de informații complete, corecte și verificabile;
respectarea tuturor obligațiilor de transparență.
Orice situație susceptibilă să afecteze semnificativ activitatea, situația financiară, patrimoniul, continuitatea activității sau reputația societății va fi comunicată fără întârziere autorității publice tutelare.
11. Așteptări privind calitatea și siguranța serviciilor
Administratorii vor urmări asigurarea unor servicii corespunzătoare din punct de vedere al:
continuității;
siguranței;
calității;
eficienței;
respectării normelor de mediu;
respectării obligațiilor contractuale și legale.
Se va urmări instituirea unor mecanisme de monitorizare a calității serviciilor și identificarea și remedierea promptă a disfuncționalităților.
12. Așteptări în domeniul eticii, integrității și guvernanței corporative
integritate;
transparență;
responsabilitate;
profesionalism;
tratament echitabil al asociaților;
prevenire și gestionare a conflictelor de interese;
prevenire și combatere a corupției;
respectare a regimului incompatibilităților;
protejare a intereselor societății.
Administratorii vor acționa cu loialitate, prudență și diligență, în interesul societății și cu respectarea prevederilor legale și ale actului constitutiv.
Se va urmări consolidarea sistemului de control intern managerial și a mecanismelor de management al riscurilor.
13. Așteptări privind resursele umane
Administratorii vor urmări dimensionarea și organizarea resurselor umane în raport cu necesitățile reale ale societății.
ocuparea posturilor necesare desfășurării activității;
profesionalizarea personalului;
formarea profesională continuă;
respectarea legislației muncii;
sănătatea și securitatea în muncă;
creșterea productivității;
corelarea cheltuielilor de personal cu rezultatele și capacitatea financiară a societății.
14. Managementul riscurilor
Administratorii vor asigura identificarea, evaluarea, monitorizarea și gestionarea riscurilor relevante pentru societate.
riscurile financiare;
riscurile operaționale;
riscurile juridice;
riscurile de mediu;
riscurile privind sănătatea și securitatea în muncă;
riscurile asociate infrastructurii;
riscurile reputaționale;
riscurile privind continuitatea activității;
riscurile privind respectarea obligațiilor legale și contractuale.
15. Rezultatele generale preconizate
1. să fie organizată și operațională în raport cu obiectul său de activitate;
2. să își îndeplinească obiectivele stabilite prin actele autorităților competente;
3. să își asigure sustenabilitatea financiară;
4. să își îndeplinească obligațiile de plată la termen;
5. să utilizeze eficient patrimoniul și resursele;
6. să realizeze investițiile aprobate;
7. să respecte legislația aplicabilă;
8. să respecte cerințele de mediu;
9. să asigure calitatea și continuitatea serviciilor;
10. să dezvolte capacitatea operațională;
11. să implementeze un sistem eficient de management al riscurilor;
12. să aplice principiile de guvernanță corporativă;
13. să asigure transparența și raportarea către autoritatea publică tutelară și asociați.
16. Indicatori de performanță
În baza prezentei Scrisori de așteptări vor fi stabilite obiectivele și indicatorii-cheie de performanță ai administratorilor, în conformitate cu prevederile O.U.G. nr. 109/2011 și ale H.G. nr. 639/2023.
În funcție de specificul și etapa de dezvoltare a societății, vor fi avuți în vedere indicatori financiari și nefinanciari referitori, între altele, la:
gradul de realizare a veniturilor;
rezultatul exercițiului;
nivelul obligațiilor restante;
gradul de realizare a programului de investiții;
eficiența operațională;
productivitatea muncii;
gradul de realizare a obiectivelor strategice;
respectarea obligațiilor de mediu;
calitatea și continuitatea serviciilor;
respectarea termenelor de raportare;
implementarea măsurilor de management al riscurilor;
respectarea obligațiilor de guvernanță corporativă.
Valorile concrete ale indicatorilor vor fi stabilite ulterior, prin raportare la situația economico-financiară a societății, bugetul de venituri și cheltuieli, planul de administrare și obiectivele aprobate.
17. Dispoziții finale
Prezenta Scrisoare de așteptări reprezintă documentul de referință pentru procesul de selecție a membrilor Consiliului de administrație al ECO MANAGEMENT MARAMUREȘ S.R.L.
Obiectivele și așteptările cuprinse în aceasta vor fi avute în vedere la elaborarea profilului consiliului, profilului candidatului, declarațiilor de intenție, planului de administrare, indicatorilor-cheie de performanță și contractelor de mandat.
Prezenta Scrisoare de așteptări se aprobă prin act administrativ al autorității publice tutelare, în condițiile legii, și se publică potrivit prevederilor legale.











